สวัสดีค่ะ หนูอายุ24ปีสูง158หนัก74กก.เป็นประจำเดือนตั้งแต่วันที่ 3 ม.ค. จนถึงวันที่ 15 ม.ค. ก็ยังไม่หายค่ะ แต่การไหลของเลือดคือมาไม่มากไม่น้อยใส่ผ้าอนามัยแบบบางก็ล้นใส่แบบ22ซม.ก็เหลือ เปลืองผ้าอนามัยมากเลยค่ะ บางเดือนก็มาปกติ5วันหาย เคยมานานสุด3เดือนค่ะ จนไปหา ให้ตรวจแบบอัลตราซาวด์ก็ไม่พบอะไรผิดปกติ ไม่ตรวจภายในให้ค่ะเนื่องจากไม่เคยมีเพศสัมพันธ์และไม่มีแฟน ให้ยาที่ทำให้เลือดแข็งตัวมากินก็หายไปสักพักแล้วกลับมาเป็นอีก จนไปปรึกษาเภสัช เภสัชให้กินยาคุม3เดือน ช่วง3เดือนนั้นมาปกติแล้วกลับมาเป็นอีกเลยกลับไปปรึกษาที่รักษารอบแรกตรวจแบบเดิมและกินยาเหมือนเดิมหายไปสักพัก ตอนนี้กลับมาเป็นอีกแล้วค่ะ เลือดสีออกจะเข้มๆและมีกลิ่นเหม็นคาวแต่ไม่มีอาการคันแล้วการช่วยตัวเองจะเกี่ยวไหมคะแต่การช่วยตัวเองของหนูคือไม่ได้เอานิ้วสอดใส่เข้าไปในช่องคลอดนะคะ แม่เคยเป็นมะเร็งปากมดลูกรักษาหายแล้วค่ะ พี่ที่ทำงานบอกว่ามันถ่ายทอดทางพันธุกรรมได้ ตอนนี้หนูกลัวเป็นมะเร็งค่ะคุณ แล้วทำยังไงให้เลือดหยุดไหลดีคะ ถ้าซื้อยาบํารุงเลือดสตรีเพ็ญภาคอะไรพวกนี้มาทานได้ไหมคะ
สวัสดีค่ะ การที่มีเลือดออกผิดปกติจากช่องคลอด (Abnormal uterine bleeding) ถ้าไม่เคยมีเพศสัมพันธ์มาก่อน ถือว่าโอกาสในการตั้งครรภ์ค่อนข้างน้อยค่ะดังนั้น ควรต้องหาสาเหตุค่ะ ว่าเกิดจากอะไร ถ้าให้ประวัติว่าน้ำหนักตัวประมาณ 74 ถือว่า ค่อนข้างเยอะค่ะ เเสดงว่ามีโอกาสที่จะเกิดภาวะที่ไข่ไม่ตกได้ในบางรอบเดือนค่ะ ดังนั้น ช่วงที่ทานยาคุม เลือดจึงสามารถออกมาได้ค่ะ เนื่องจากเป็นผลจากฮอร์โมนภายนอก ไม่ได้ใช้การตกไข่ค่ะ เเต่พอไม่ได้ทาน ร่างกายน่าจะมีปัญหาเรื่องการตกไข่ ทำให้ ไม่มีรอบเดือนมาตรงตามรอบ เเละเป็นเลือดที่ออกมากระปริบกระปรอยเเทนค่ะส่วนโอกาสการถ่ายทอดทางพันธุกรรม ของมะเร็งปากมดลูก มีแต่ว่าค่อนข้างน้อยค่ะ สาเหตุส่วนมาก ยังเกิดจากการติดเชื้อ HPV ที่สัมพันธ์กับการมีเพศสัมพันธ์ค่ะส่วนการหยุดเลือด แนะนำให้ไปพบแพทย์ เพื่อตรวจอย่างละเอียดอีกครั้งค่ะ เนื่องจากสามารถใช้ยาฮอร์โมนในการหยุดเลือดค่ะ เเละ การควบคุมน้ำหนัก ส่วนมากจะทำให้การตกไข่ ดีขึ้นค่ะ